250. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 238 της 10/30 Αυγ. 1994 (ΦΕΚ Α΄ 135). Καθορισμός των μεγίστων ορίων διαστάσεων βαρών των αγροτικών μηχανημάτων και των υπ’ αυτών ρυμουλκουμένων οχημάτων. Έχοντας υπόψη: 1.Τις διατάξεις: α)Της παρ. 1 του άρθρ. 53 του Νόμ. 2094/1992 «Κύρωση του Κώδικα Οδικής Κυκλοφορίας» (Α΄ 182). β)Του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), όπως το άρθρ. 29Α προστέθηκε με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματικών οργανώσεων και άλλες διατάξεις (Α΄ 154). 2.Την 6033/13-7-1994 κοινή απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων στους Υφυπουργούς Γεωργίας, Φλ. Κωνσταντίνου και Βασίλειο Βασιλακάκη» (Β΄ 550). 3.Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 4.Την 263/1994 γνωμοδότηση του Συμβουλίου Επικρατείας μετά από πρόταση του Υφυπουργού Γεωργίας και του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-Οι διαστάσεις και τα βάρη των αγροτικών μηχανημάτων και των υπ’ αυτών ρυμουλκουμένων που κυκλοφορούν στις οδούς της Χώρας, δεν δύνανται να υπερβαίνουν τα κατωτέρω καθοριζόμενα μέγιστα όρια: α)Ως προς τις εξωτερικές διαστάσεις των αφορτίστων ή των φορτισμένων διαξονικών αγροτικών μηχανημάτων και συνδυασμού αυτών μετά ρυμουλκουμένων οχημάτων: αα)Μέγιστο μήκος μηχανήματος: (12) μέτρα. ββ)Μέγιστο μήκος αρθρωτού μηχανήματος: (15) μέτρα. γγ)Μέγιστο μήκος συρμού: (18) μέτρα. δδ)Μέγιστο πλάτος: (2,5) μέτρα. εε)Μέγιστο ύψος: (4) μέτρα. β)Ως προς τις εξωτερικές διαστάσεις των αφορτίστων ή των φορτισμένων ρυμουλκουμένων οχημάτων ελκομένων από διαξονικούς ελκυστήρες: αα)Μέγιστο μήκος συμπεριλαμβανομένων και των βραχιόνων ζεύξης: Έξι (6) μέτρα για οχήματα ενός άξονα και (10) μέτρα για οχήματα δύο ή περισσοτέρων αξόνων. ββ)Μέγιστο πλάτος: (2,5) μέτρα. γγ)Μέγιστο ύψος: (4) μέτρα. γ)Ως προς τις εξωτερικές διαστάσεις συνδυασμού μονοαξονικού γεωργικού ελκυστήρα και ρυμουλκουμένου οχήματος με η χωρίς φορτίο: αα)Μέγιστο μήκος: Έξι (6) μέτρα. ββ)Μέγιστο πλάτος: (1,60) μέτρα. γγ)Μέγιστο ύψος: (2,5) μέτρα. δ)Ως προς τις εξωτερικές διαστάσεις των αφορτίστων ή φορτισμένων ρυμουλκουμένων οχημάτων ελκομένων από μονοαξονικούς ελκυστήρες: αα)Μέγιστο μήκος: (3,5) μέτρα. ββ)Μέγιστο πλάτος: (1,60) μέτρα. γγ)Μέγιστο ύψος: (2,5) μέτρα. ε)Ως προς τις φορτίσεις του οδοστρώματος κατά άξονα: αα)Απλός άξονας διευθυντήριος (κινητήριος ή μη): (10.000) χιλιόγραμμα. ββ)Απλός άξονας μη διευθυντήριος και μη κινητήριος: (10.000) χιλιόγραμμα. γγ)Απλός άξονας κινητήριος μη διευθυντήριος: (13.000) χιλιόγραμμα. Ειδικά για τους διαξονικούς γεωργικούς ελκυστήρες το μέγιστο βάρος με φορτίο δεν πρέπει να υπερβαίνει τα (14.000) χιλιόγραμμα και το μέγιστο βάρος σε καθέναν από τους άξονες τα (10.000) χιλιόγραμμα. Οποιαδήποτε και αν είναι η κατάσταση φόρτισης του ελκυστήρα, το μεταδιδόμενο φορτίο επί του οδοστρώματος υπό των τροχών του εμπρόσθιου άξονα του ελκυστήρα δεν πρέπει να είναι κατώτερο του (20%) του βάρους του ελκυστήρα χωρίς φορτίο. Άρθρ.2.-1.Τα μέγιστα επιτρεπόμενα μικτά φορτία των αγροτικών ρυμουλκουμένων από διαξονικούς ελκυστήρες οχημάτων ορίζονται ως εξής: α)Ρυμουλκούμενα χωρίς πέδηση μέχρι και το μισό του αθροίσματος του απόβαρου του ελκυστήρα και του βάρους του οδηγού και όχι μεγαλύτερο των (1.500) χιλιογράμμων. β)Ρυμουλκούμενα με σύστημα πέδησης τύπου αδρανείας μέχρι και το διπλάσιο του βάρους του ελκυστήρα και όχι μεγαλύτερο των (3.500) χιλιογράμμων. γ)Ρυμουλκούμενα με μηχανικό σύστημα πέδησης μέχρι και το διπλάσιο του βάρους του ελκυστήρα. δ)Ρυμουλκούμενα με υποβοηθούμενη πέδηση μικτή αυτόματη (υδραυλικά φρένα ή αερόφρενα) μέχρι και το τριπλάσιο του βάρους του ελκυστήρα. (Αντί για τη σελ. 208,953) Σελ. 208,953(α) Τεύχος -Σελ.  Γενικά περί κυκλοφορίας αυτοκινήτων 21.Ε.α.250 ε)Ρυμουλκούμενα με υποβοηθούμενη πέδηση συνεχή αυτόματη (υδραυλικά φρένα ή αερόφρενα) μέχρι και το τετραπλάσιο του βάρους του ελκυστήρα. Τα ανωτέρω μέγιστα επιτρεπόμενα μικτά φορτία των ρυμουλκουμένων οχημάτων δεν μπορεί να είναι μεγαλύτερα από τα τεχνικώς μέγιστα φορτία που ορίζονται από τους κατασκευαστές των οχημάτων αυτών. 2.Τα μέγιστα επιτρεπόμενα μικτά φορτία των αγροτικών ρυμουλκουμένων από μονοαξονικούς ελκυστήρες οχημάτων ορίζονται ανάλογα με την ισχύ του κινητήρα αυτών ως εξής: α)Ρυμουλκούμενα χωρίς κινητήριους τροχούς: αα)Για ελκυστήρες μέχρι έξι (6) ίππους: (500) χιλιόγραμμα. ββ)Για ελκυστήρες έξι (6)-(8) ίππους: (700) χιλιόγραμμα. γγ)Για ελκυστήρες άνω των (8) ίππων: (1.000) χιλιόγραμμα. β)Για ρυμουλκούμενα με κινητήριους τροχούς (μετάδοση κίνησης από τον ελκυστήρα με δυναμολήπτη, ΡΤΟ) τα ανωτέρω φορτία αυξάνονται κατά (50%). Τα ρυμουλκούμενα από μονοαξονικούς ελκυστήρες πρέπει να φέρουν σύστημα πέδησης «δια ποδός», μηχανικό ή υδραυλικό από θέση οδήγησης. Άρθρ.3.-Ο έλεγχος για την εφαρμογή των διατάξεων του παρόντος διατάγματος διενεργείται σύμφωνα με τις διατάξεις του άρθρ. 3 του Π.Δ. 1161/1977 κατωτ. σελ. 262,9536 «περί των μεγίστων ορίων διαστάσεων και βαρών των αυτοκινήτων οχημάτων, αρθρωτών οχημάτων, ρυμουλκουμένων υπό αυτοκινήτων και συρμών» (Α΄ 380). Άρθρ.4.-Από την έναρξη ισχύος του παρόντος διατάγματος καταργείται το Π.Δ. 401/1981 «περί των  Σελ. 208,954(α) Τεύχος -Σελ.  μεγίστων ορίων διαστάσεων και βαρών των αγροτικών μηχανημάτων, αρθρωτών οχημάτων, ρυμουλκουμένων υπό αγροτικών μηχανημάτων και συρμών» (Α΄ 111). 